Man gevonnis vir seun se verkragtingArgieffoto Msawenkosi Robert Zulu (37) is in die Esikhawini-streekshof in KwaZulu-Natal tot 25 jaar tronkstraf gevonnis nadat hy in 2012 ŉ sesjarige seun onder ŉ veselperskeboom verkrag het. Kapt. Thulani Zwane, ŉ polisiewoordvoerder, het Donderdag gesê Zulu het op 21 Januarie 2012 omstreeks 18:30 die slagoffer in die Msingweni-omgewing in Mthunzini genader. “Zulu het die seun versoek om saam met hom veselperskes te gaan pluk,” het Zwane gesê. “Terwyl hulle onder die boom was, het Zulu die seun verkrag.” Die seun het sy ma van die voorval vertel en sy het ŉ saak by die Mthunzini-polisie aanhangig gemaak. Zulu is kort daarna op ŉ aanklag van verkragting in hegtenis geneem. Lt. Mmamonnye Ngobeni, die provinsiale polisiekommissaris, het die vonnisoplegging verwelkom.